Årsmelding fra orienteringsgruppa 2020
Medlemmer i gruppa siste år har vært:

Tore T. Halse, Geir Ove Stolsmo, Nils T. Halse og Asbjørn Heggem. Leder var ikke valgt, så det var opp til gruppa å konstituere seg.

På grunn av koronapandemien var hele samfunnet nedstengt fra midten av mars og ut mai, og dermed også all idrettsaktivitet. 

Først i juni mottok vi skriv fra orienterinsforbundet, der det vart åpnet opp for å arrangere o-løp med begrenset deltakelse og strenge smittevernregler. Vi samla da gruppa til møte der vi satte opp terminliste med treningsløp hver torsdag fra 18/6 til 27/8, ialt 11 løp. Løypeleggere vart fordelt mellom de mest aktive utøvere. Det skal være to løyper på ca. 2 og 4 km.

Deltakelsen varierte fra 5 til 16 deltakere pr. løp. Tilsammen 101 starter som gir et gjennomsnitt på 9 pr. løp. Det har deltatt 20 stk. på langløypa og 20 på kortløypa.

De 6 beste løp telte i langløypa. Her var Svein Stolsmo best, foran Asbjørn Heggem og Robert Sørlie. Beste kvinne var Stina Elfving.

I kortløypa var det medaljer etter antall løp: Gull 9 løp, sølv 6 løp og bronse 3 løp.

Her hadde Geir Ove Stolsmo 10 løp, Kåre Reiten 7 løp, Guro Heggem 4 løp og Elin Heggem 3 løp.

Geir Ove Stolsmo og Asbjørn Heggem deltok på alle løp (10+1 arrangør).

Flest seire i langløypa hadde Robert Sørli med 4, og i kortløypa Kåre Reiten med 5.

Det er ingen som har deltatt i løp utenom laget i år.  

Tatt i betraktning at vi har vært i et koronaår må vi si oss fornøyd med oppslutninga, selv om det nok hadde vært ønskelig med noe større deltakelse.

Vi er så heldige at vi har fått en profesjonell kartprodusent til bygda, nemlig Bjørn Berger som har hytte i Betnneset. Han har laget kart over  Betnneset, Bakkneset, Halsa skole og Blekken. Dette har han gjort helt gratis, så det er vi svært takknemlige for.

Det store kartet vårt over Betnaknoken på hele 16 kvadratkilometer blir delt av den nye vegetraseen for E39 fra Betna til Klettelva som det blir startet bygging på i 2021. Dette området vil ikke kunne benyttes til orientering i de 3 årene anleggsarbeidet foregår og etter at vegen er bygget må det eventuelt lages nye kart. Undertegnede fikk til et møte med vegvesenet, der spørsmålet om erstatning vart tatt opp. Vegvesenet tilbød å betale en erstatning på 75000 kr som skal gå til å lage nye orienteringskart.

Vi må nå planlegge nye områder som vi kan lage kart over og gjerne i samarbeid med Bjørn Berger.

Vi har nå mulighet til å betale for dette arbeidet.

Ellers er det behov for å kjøpe inn endel nye postflagg, da mange av de gamle er svært slitt og falmet.

Ellers er det å håpe at koronasituasjonen blir bedre, slik at det kan drives litt mer normalt neste år.

For orienteringsgruppa

Asbjørn Heggem
